CELEX: E2005P0001
Language: hu
Date: 2005-01-11 00:00:00
Title: Az EFTA Felügyeleti Hatóság 2005. január 11 -én indított pere a Norvég Királyság ellen (E-1/05. ügyszám)

10.3.2005   
            
            
               HU
            
            
               Az Európai Unió Hivatalos Lapja
            
            
               C 60/26
            
         Az EFTA Felügyeleti Hatóság 2005. január 11-én indított pere a Norvég Királyság ellen
   (E-1/05. ügyszám)
   (2005/C 60/10)
   Az EFTA Felügyeleti Hatóság 2005. január 11-én az EFTA-Bíróságon pert indított a Norvég Királyság ellen. Az EFTA Felügyeleti Hatóságot (35, Rue Belliard, B-1040 Brüsszel) Niels Fenger és Per Andreas Bjørgan, mint meghatalmazottak képviselik.
   A felperes szerint a bíróságnak:
   
               1.
            
            
               meg kell állapítania, hogy a Norvég Királyság az Európai Gazdasági Térségről szóló megállapodás IX. melléklete 11. pontjában említett jogi aktus 33. cikke értelmében (az életbiztosításról szóló, 2002. november 5-i 2002/83/EK európai parlamenti és tanácsi irányelv) az EGT-megállapodás 1. jegyzőkönyve által elfogadottak szerint nem teljesítette kötelezettségeit, mivel a költségek, veszteségek, bevételek, pénzügyi eszközök stb. vállalatcsoportban lévő biztosítóintézetek és biztosítóintézetek fiókjai illetve képviseletei közötti elosztásáról szóló, 1989. november 21-i 1167. számú norvég rendelet 3. szakasza (2) bekezdése, valamint a biztosítási szolgáltatások és a biztosítóintézetek más EGT-államban székhellyel rendelkező fiókjainak létrehozásáról szóló, 1995. szeptember 22-i 827. számú norvég rendelet 10. szakasza értelmében hatályban tartotta a szerződéskötés költségeinek előzetes fizetési kötelezettségét;
            
         
               2.
            
            
               el kell rendelnie, hogy a Norvég Királyság fedezze az eljárás költségét.
            
         Jogi és tényszerű háttér, valamint a jogi érvek igazolása:
   
               —
            
            
               A jogi aktus 33. cikke megállapítja, hogy a kötelezettséget vállalt EGT-állam „nem akadályozhatja meg a biztosítottat a 4. cikk feltételei értelmében engedélyezett biztosítóintézettel való szerződéskötésben mindaddig, amíg a szerződés nem áll ellentétben a kötelezettséget vállalt tagállamban érvényben lévő, közérdeket védő jogi rendelkezésekkel”.
            
         
               —
            
            
               A jogi aktus preambuluma kimondja, hogy „a belső piac keretében a biztosított érdekében áll, hogy a Közösségen belül a biztosítási termékek lehető legnagyobb választéka álljon rendelkezésére, annak érdekében, hogy a szükségletének leginkább megfelelőt választhassa […] A belső biztosítási piac keretében a szerződések tekintetében nagyobb és változatosabb választék áll a fogyasztó rendelkezésére”.
            
         
               —
            
            
               Az 1995. szeptember 22-i 827. számú norvég rendelet 10. szakasza a külföldi biztosítóintézetek számára előírja, hogy az 1989. november 21-i 1167. számú rendelet 3. szakaszának (2) bekezdése értelmében számítsanak fel és kérjenek szerződéskötési költséget, amennyiben termékeiket Norvégiában kívánják értékesíteni.
            
         
               —
            
            
               A követelmény Norvégiában megakadályozza a biztosítottakat egy olyan biztosítóintézettel történő szerződéskötésben, mely bizonyos időszakra elosztja a szerződéskötési költségeket, és ezáltal korlátozza a fogyasztói választást.
            
         
               —
            
            
               A rendelkezés továbbá potenciálisan korlátozza az egyes biztosítói szolgáltatások nyújtását, mivel az egyéb EGT-államokban engedélyezett biztosítóintézeteket visszatarthatja termékeik Norvégiában történő értékesítésétől.